བཀའ་ཤག་གི་གསལ་བཤད་དེ་ཨ་དོན་འཕོ་འགྱུར་གྱི་གསལ་བསྒྲགས་མཉམ་གནང་ཡོད་ན་ད་ལྟའི་སྤྱི་ཚོགས་ནང་འགྲོ་བཞིན་པའི་ལབ་གླེང་འདི་ཡོང་མི་ཐུབ་ཀྱང་ད་ཆ་བཤད་རྒྱུ་མང་ན་གླེང་རྒྱུ་མང་ཟེར་བ་ལྟར་དགྲ་དགའ་གཉེན་སྡུག་གི་ཕྱོགས་གཏོགས་དང་འགོ་འདྲེན་འོག་ཏུ་བཙན་བྱོལ་སྤྱི་ཚོགས་ཡར་དཀྲུག་མར་དཀྲུག་འོག་ཞི་བའི་མི་མང་འཐེ་ཚོམ་དང་བློ་ཕམ་ནང་སྡོད་མ་དགོས་པ་བཀའ་ཤག་གི་གསལ་བཤད་སྔ་རྗེས་ཡིག་ངག་གཉིས་ནས་དོན་ཚན་བཅུ་ཅན་གསལ་བཤད་སྒྲུབ་པ་ཕྱོགས་གཅིག་གི་གསལ་བཤད་ཡིན་པ་དང་ཨ་དོན་གསར་རྙིང་རྩིས་ལེན་རྩིས་སྤྲོད་ཟིན་མཚམས་ཨ་དོན་ཟུར་པའི་གསལ་བཤད་དང་ཨ་རི་བོད་ཀྱི་ཐེབ་རྩའི་གསལ་བཤད་བཅས་འབྲེལ་ཆགས་གསུམ་གྱི་གསལ་བཤད་གནང་བའི་རྗེས་དབུས་བོད་མིའི་སྒྲིག་འཛུགས་ཀྱི་རྩིས་ཞིབ་ལས་ཁུང་དང་ཁྲིམས་བཟོ་སྤྱི་འཐུས་གྲོས་ཚོགས་བཅས་ནས་བཙན་བྱོལ་བོད་མིའི་སྔོན་རྩིས་གཏན་འབེབས་དང་དངུལ་རྩིས་གཏོང་ལེན་གྱི་སྒྲིག་གཞི་དང་ཕྱོགས་མཐུན་བྱུང་ཡོད་མེད་ཐོག་མི་མང་ལ་གསལ་བཤད་ཕེབས་དགོས་པ་དེ་དབུས་བོད་མིའི་སྒྲིག་འཛུགས་ཀྱི་དམ་བཅའི་ནང་ལོག་འཚོ་དང་འཚེ་བ་མེད་པ་ཕྱི་གསལ་ནང་གསལ་དགོས་པ་རྩལ་དུ་གཏོད་པ་ནས་བཀའ་ཤག་དང་ཨ་དོན་སུ་བདེན་དེ་ནས་གསལ་རྒྱུ་ལས་ཕྱོགས་གཏོགས་ལ་འགན་འཁུར་ནས་ལས་འགུལ་འདྲ་མིན་སྤེལ་རྒྱུ་དེ་མང་གཙོ་ཡང་དག་པའི་ལམ་ལུགས་ཞིག་ཡིན་པའི་ངོས་འཛིན་ནམ་ཡང་ཞུ་མི་ཐུབ་།